pebersauce – FOODPLANNER
Emneord: pebersauce
Fordrukken kylling med madagascarpebersauce
Fordrukken kylling med madagascarpebersauce.
Forberedelsestid: 15 minutter + 2 timer til marinering af kyllingen.
Jeg har været længe om at indse det; det faktum, at jeg er lidt en tøs, når det kommer til øl. Eller i hvert fald mørk øl. Jeg er sgu’ ikke den store fan af det. Jeg vil hellere have en hvedeøl, eller noget andet, som er lyst og frisk.
Men hvad gør en klog så, når påskegaven fra firmaet stod på chokolade-påskeæg fra Summerbird og 4 øl fra Bryghuset Møn? Nåh ja, chokoladen kan man jo kaste i halsen i et snuptag, og 3/4 af øllerne (de lyse forstås) kan man jo snildt drikke i en fart. Men så er der den dersens mørke sag tilbage.
Løsning? Brug den i maden! Dér fungerer den sgu’ helt optimalt i samspil med lidt madagascarpeber, lidt fløde og andre lækkerier fra samme boldgade.
25 cl mørk øl (jeg brugte den på billedet nedenfor)
Bladene fra 5 kviste rosmarin
10-15 friske, grønne peberkorn (eller dem fra dåse)
3 skalotteløg i fine skiver
3 spsk. letpisket flødeskum
Lidt squash skåret i heeelt tynde strimler
Start med at hælde øllen over kyllingen og lad det marinere deri i to timer.
Tag kyllingen op, og opvarm derefter øllen i en gryde. Når det lige akkurat koger tilsættes løg (begge slags) sammen med bladene fra 3 rosmarinkviste, peberkornene og kyllingen. Lad det simre i en halv times tid.
Tilsæt så champignonerne og lad det simre yderligere en halv time.
Tag kyllingen op og si derefter løg, svampe og peberkorn fra (fisk lige nogle af peberkornene fra, så de kan komme tilbage i gryden lige om lidt). Kog væden ind og tilsæt så flødeskum og peberkorn. Kog op.
Anret kyllingen i skiver på friskkogt pasta sammen med champignonerne og og tynde strimler af squash. Hæld saucen over og pynt med den resterende del af rosmarin. Og et skud friskkværnet peber.
Madlavningsøl. Andre vil sikkert korse sig, men jeg syn’s den fungerede netop dér!
PS.: De andre øl i pakken var virkelig gode, så render du ind i øl fra netop Bryghuset Møn, så kan du sagtens investere i dem og blive glad for det!
Udgivet i 4. april 2015 5. april 2015 Kategorier Italiensk, SkandinaviskTags champignon, fløde, kylling, madagascar, peber, pebersauce, rosmarinLeave a comment on Fordrukken kylling med madagascarpebersauce
Bøf og (en slags) Pommes Anna.
Pebersaucen fik vi faktisk i sidste uge, men jeg fik hverken taget billede eller skrevet opskriften her på bloggen, så den kommer lige med i denne omgang i stedet for. For jeg er sikker på, at den ville have gjort sig godt til denne ret – selvom en ganske simpel balsamicoglacé nu også gjorde det meget godt …
5–6 store kartofler
3 gode bøffer
30 g friske grønne peberkorn
Skræl kartoflerne og skær dem i så tynde skiver som overhovedet muligt – et mandolinjern vil være det foretrukne stykke køkkenværktøj i dén sammenhæng.
Smør et lille ildfast fad og læg så et lag kartofler ud deri. Smid derudover lidt frisk timian med. Pensl med smør, læg endnu et lag kartofler og yderligere lidt timian i og fortsæt sådan indtil der ikke er flere kartofler tlbage. Smør skulle der gerne være en spiseskefuld tilbage af.
Smid kartoflerne i ovnen ved 200 grader i 35 minutter.
Bland det sidste smør med hvidløg, og når de 35 minutter er gået i ovnen for kartoflerne, så hæld blandingen ud over. Ind i ovnen i yderligere 5 minutter med dem, inden der til sidst drysses frisk parmesan over og hele skidtet får omkring 5 minutter under grill (hold øje med, at det ikke brænder på – pludselig går det stærkt).
Alt imens ovenstående står på, så kunne du passende bikse saucen sammen: Hæld væden fra peberkornene, hvis de er fra dåse, og tør dem ved svag varme på en tør pande.
Mos dem let ud inden cognac tilsættes og koges ind til der er noget der minder om 1 spsk. tilbage. Så tilsættes fond og der koges ind til ca. halvdelen, inden fløde smides på og det bobler ind til en god og cremet konsistens.
Bøfferne (som skal have stuetemperatur) krydres med salt og peber og får derefter et varmechok på panden. Læs på pakken, hvorledes de skal tilberedes, for det afhænger – af gode grunde – af, hvilke bøffer du har fået fingre i. Er det ikke bøffer i indpakning, altså bøffer fra en slagter, så er jeg sikker på, at han/hun vil kunne hjælpe dig med tilberedningstips i stedet for.
Udgivet i 15. april 2014 Kategorier Fransk, SkandinaviskTags bøf, cognac, pebersauce, pommes anna1 kommentar til Bøf og (en slags) Pommes Anna … Og så lige en forsinket peber- og cognacsauce